หาว่าที่แฟนสาว ขอความช่วยเหลือในการหาแฟนสาว พัฒนาตัวเอง พูดคุยกับว่าที่แฟนสาว
ลองคิดถึงสิ่งที่คุณต้องการในตัวคนที่จะมาเป็นแฟนกับคุณ เช่น คุณอาจจะอยากได้คนที่มีมุมมองทางศาสนาไปในทิศทางเดียวกัน หรือคนที่อยากมีลูกเหมือนกัน ระบุ “คุณสมบัติที่ต้องมี” ในตัวว่าที่แฟนสาว  ลองคิดถึงทั้งเกณฑ์หลักและเกณฑ์รอง การมีแฟนที่มีมุมมองต่อชีวิตเหมือนกันกับคุณอาจจะเป็นสิ่งสำคัญ แต่คุณก็อาจจะต้องคิดด้วยว่าคุณอยากได้คนที่ไปวิ่งมาราธอนกับคุณ คนที่อดหลับอดนอนดูทีวีด้วยกันกับคุณ หรือคนที่ทำงานอยู่ในอุตสาหกรรมเดียวกันกับคุณด้วยหรือเปล่า แม้ว่าคุณจะอยากได้แฟนที่คุณคิดว่าสวยเด็ดสุดๆ แต่ก็อย่าเอาสิ่งนี้มาเป็นเกณฑ์ข้อแรก เพราะความสัมพันธ์ของคุณควรมีพื้นฐานมาจากสิ่งที่ตื้นเขินน้อยกว่ารูปลักษณ์ภายนอกที่ดี เป็นไปได้มากๆ ว่าคุณไม่น่าจะได้เจอใครถ้าคุณเอาแต่หมกตัวอยู่ในบ้าน ออกจากกิจวัตรเดิมๆ แล้วไปสังสรรค์ในที่สาธารณะที่คุณจะได้พบปะผู้คนใหม่ๆ ลองออกไปสถานที่เหล่านี้บ่อยๆ ดู :  ซูเปอร์มาร์เก็ต ร้านหนังสือหรือห้องสมุด ร้านกาแฟ สวนสาธารณะ เส้นทางเดินป่า ร้านขายเครื่องดนตรี ถ้าคุณมีปัญหากับการหาว่าที่แฟนสาวมาเดตด้วย คุณอาจจะต้องลองทำอะไรใหม่ๆ เพื่อขยายวงคนรู้จักให้กว้างขึ้น ลองทำกิจกรรมใหม่ๆ หรือเข้าร่วมชมรมต่างๆ เช่น ชมรมสกีหรือชมรมคนเดินป่า   พยายามเลือกกิจกรรมที่คุณพอจะมีความสนใจอยู่บ้าง อย่าทำเป็นชอบกิจกรรมนั้นๆ แค่เพราะว่ามีสาวๆ หลายคนทำ ไม่อย่างนั้นจะกลายเป็นว่าคุณสร้างความสัมพันธ์ที่อาจจะเกิดขึ้นบนพื้นฐานของความปลอม ถ้าคุณยังเรียนอยู่ ลองเลือกกลุ่มวิชาที่ปกติแล้วคุณจะไม่ลง ถึงคุณจะไม่ได้คิดว่าตัวเองเป็นคนที่มีความคิดสร้างสรรค์อะไรนัก แต่คุณก็อาจจะลงเรียนวิชาศิลปะหรือละครก็ได้ ไม่แน่ว่าคุณอาจจะได้รู้จักกับสาวคนนี้ในวิชาโปรดของเธอก็ได้ คุณอาจจะมีความคิดที่เฉพาะเจาะจงในหัวแล้วว่าผู้หญิงแบบไหนที่คุณชอบ แต่ยังมีคนอีกมากมายจากหลากหลายกลุ่มที่อาจจะกลายเป็นเพื่อนซี้ของคุณหรือว่าที่คนรักก็ได้ พยายามอย่าตัดสินหนังสือจากปก ขยายวงสังคมของคุณด้วยการคบเพื่อนผู้หญิงให้มากขึ้น ตอนแรกคุณอาจจะเล็งผู้หญิงสักคนเอาไว้ว่าคนนี้แหละที่น่าจะเป็นว่าที่แฟนสาวของคุณ แต่แล้วคุณก็มาคิดได้ว่ามันคงไปไม่รอดหรอก อย่าเพิ่งตัดเธอออกไปเลย คุณสองคงยังเป็นเพื่อนกันได้ และยิ่งไปกว่านั้นคือเธออาจจะมีเพื่อนผู้หญิงเยอะแยะเลยก็ได้ หลายความสัมพันธ์เกิดขึ้นเพราะคนนึงไปบอกเพื่อนๆ ของเขาว่าเขากำลังอยากคบใครสักคน เพื่อนของคุณอาจจะรู้จักใครที่โสดอยู่และกำลังหาแฟนอยู่เหมือนกัน และเขาก็อาจจะช่วยเชื่อมความสัมพันธ์ให้คุณได้ ยุคนี้เป็นเรื่องปกติมากๆ ที่คนเราจะเชื่อมความสัมพันธ์กับใครสักคนผ่านทางเว็บไซต์หาคู่ออนไลน์อย่าง Thaicupid และ thaiflirting ลองหาข้อมูลเว็บไซต์เหล่านี้แล้วลองเข้าร่วม กรอกประวัติและเปิดใจทำความรู้จักกับคนอื่นๆ เพื่อนๆ และครอบครัวอยากช่วยให้คุณมีความสุข และพวกเขาก็อาจจะให้คุณมานัดบอดกับผู้หญิงสักคน ซึ่งอาจจะทำให้คุณรู้สึกอึดอัด แต่ก็ให้ลองเสี่ยงตกลงไปนัดบอดดู มองว่ามันเป็นโอกาสที่คุณจะได้พบคนใหม่ๆ ที่น่าสนใจ . การมีความมั่นใจในตัวเองจะทำให้ว่าที่แฟนสาวเห็นว่าคุณมองว่าตัวเองมีค่าพอที่เธอจะทำความรู้จักด้วย เชื่อมั่นในความสามารถของตัวเอง ปฏิบัติต่อผู้อื่นอย่างให้เกียรติ และแสดงออกอย่างมั่นใจ การมีภาษาท่าทางเชิงบวกและมั่นใจจะสื่อให้คนอื่นเห็นว่า คุณเคารพตัวเองและเป็นคนมั่นใจ ภาษาท่าทางในลักษณะนี้ได้แก่การสบตาอย่างสม่ำเสมอ ยิ้มง่ายและอัธยาศัยดี และยืนหลังตรง . รู้ว่าตัวเองเป็นใครและจริงๆ แล้วตัวเองชอบอะไร อย่าพยายามเป็นคนอื่นที่คุณไม่ได้เป็น อย่าพยายามเอาใจคนที่อยากให้คุณเปลี่ยนแปลงตัวเอง ภูมิใจในจุดแข็งของตัวเองและคุณสมบัติต่างๆ ที่ทำให้คุณไม่เหมือนใคร สิ่งนี้จะทำให้ว่าที่แฟนสาวเห็นว่า คุณใส่ใจตัวเองมากพอที่คุณจะดูแลร่างกายของตัวเองเป็นอย่างดี รับประทานอาหารที่มีประโยชน์ต่อร่างกายให้มากๆ นอนหลับพักผ่อนให้เพียงพอ และออกกำลังกายเป็นประจำ ดื่มเครื่องดื่มแอลกอฮอล์ให้น้อยลงและเลิกสูบบุหรี่ อย่าทุ่มเวลาทั้งหมดไปกับการหาแฟน อย่าลืมใช้เวลากับเพื่อนๆ เหมือนเดิมด้วย คุณต้องคิดถึงสิ่งที่คุณสนใจไปด้วยในระหว่างที่หาแฟน เลือกช่วงเวลาและสถานที่ที่เหมาะจะพูดคุยกับผู้หญิง ซูเปอร์มาร์เก็ต พิพิธภัณฑ์ ร้านกาแฟ และสวนสุนัขเป็นสถานที่ที่คุณจะได้พบปะกับสาวๆ ตอนที่เธอกำลังพักผ่อนและมักจะรู้สึกผ่อนคลาย เวลาที่ผู้หญิงไปที่บาร์หรือคลับ เธอมักจะระมัดระวังตัวอยู่แล้ว เธออาจจะไม่ได้มองหาความสัมพันธ์ระยะยาว หรือเธออาจจะแค่ออกไปสังสรรค์ตอนกลางคืนกับแก๊งเพื่อนสาว ที่แบบนี้ไม่เหมาะจะสานสัมพันธ์กับใครแบบจริงจัง . คนเราส่วนใหญ่ก็ชอบอารมณ์ขันอยู่แล้ว เพราะฉะนั้นให้ทำตัวเป็นมิตรและเล่นมุกตลกเพื่อให้สาวขำ มีสถานการณ์ต่างๆ มากมายที่เปิดช่องให้คุณแสดงอารมณ์ขันออกมาได้ ลองเล่นมุกเกี่ยวกับสิ่งต่างๆ ต่อไปนี้ :  สิ่งที่อยู่รอบตัวคุณ ถ้าคุณอยู่ที่สวนสาธารณะหรือกำลังเดินอยู่บนถนนแล้วสังเกตเห็นอะไรตลกๆ ให้พูดเรื่องนี้ออกมา เล่นมุกเกี่ยวกับตัวเอง ถ้าคุณตัวสูงมากๆ บอกว่าคุณมองเห็นอีกเมืองจากมุมสายตาของคุณได้อย่างไร เล่าเรื่องตลกเกี่ยวกับตัวเอง สมัยมัธยมคุณเคยต่อยกับใครด้วยเรื่องไร้สาระไหม เล่าให้เธอฟัง และอย่าลืมใส่รายละเอียดเรื่องเสื้อผ้าเด๋อๆ ที่คุณใส่ตอนนั้น หรือเพลงที่คุณตะโกนออกมาก่อนเข้าไปต่อยกับอีกฝ่าย พูดถึงเหตุการณ์ปัจจุบัน สิ่งที่เกิดขึ้นในข่าวหรือเรื่องราวของเหล่าคนดังเป็นสิ่งที่คุณสามารถเอาไปเล่นมุกได้ มุกตลกเหล่านี้สามารถนำไปใช้เป็นมุกส่วนตัวระหว่างคุณสองคนในภายหลังได้ด้วย ระวังอย่าเล่นมุกสองแง่สามง่ามหรือดูถูกคนอื่น คุณควรไม่ควรเล่นมุกพวกนี้เด็ดขาดจนกว่าคุณจะรู้จักใครสักคนดีพอ แสดงให้เธอเห็นว่าคุณสังเกตเห็นอะไรบางอย่างในตัวเธอด้วยการกล่าวชมเธอในเรื่องนั้น เช่น คุณอาจจะบอกเธอว่า :  ”ผมชอบผมยาวๆ ของคุณจังเลย” “วิชาโต้วาทีวันนี้คุณเปิดประเด็นได้ฉลาดมากเลยนะ” ”คุณคุยสนุกดีนะ” พอคุณรู้จักชื่อของเธอแล้ว อย่าลืมเรียกชื่อเธอบ่อยๆ เวลาคุยกัน คุณอาจจะเขียนลงไปทีหลังเพื่อให้คุณจำชื่อของเธอได้ คุณอาจจะประหม่าที่ต้องคุยกับผู้หญิงเพราะเธออาจจะปฏิเสธคุณได้ อย่าให้ความกลัวว่าจะถูกปฏิเสธมาขัดขวางไม่ให้คุณเริ่มบทสนทนา เพราะแย่ที่สุดก็คือเธออาจจะไม่สนใจคุณหรือไล่ให้คุณไปไกลๆ แต่ดีที่สุดก็คือเธอจะหันมาคุยตอบ โอกาสนี้ยังช่วยแสดงความมั่นใจของคุณออกมาด้วย มองว่ามันเป็นโอกาสที่คุณจะได้ฝึกการยอมรับสิ่งต่างๆ เวลาที่คุณพบคนใหม่ๆ ลองให้โอกาสเธอแม้ว่าเธอจะไม่ได้เป็นแฟนสาวที่สมบูรณ์แบบตามอุดมคติของคุณในทันทีเลยก็ตาม อย่าตัดใครออกไปด้วยเหตุผลง่อยๆ หรือกลวงๆ คุณต้องไม่ชมรูปลักษณ์ภายนอกของเธออย่างเดียว คุณสามารถชมเธอว่าเธอน่ารักได้ แต่อย่าลืมชมเธอเรื่องความเป็นคนหัวศิลปินหรือความสามารถในการซอกแซกไปตามเส้นทางจราจรในชั่วโมงเร่งด่วนของเธอด้วย ถ้าคุณชอบใครสักคนแต่การคุยกันครั้งแรกไม่ค่อยดีเท่าไหร่ อย่าลืมกลับไปคุยกับเธออีก เพราะเป็นไปได้ว่าเธออาจจะกำลังสนใจอย่างอื่นอยู่หรือกำลังเครียดมากๆ ตอนที่คุณเจอกันครั้งแรก คุณอาจจะต้องเตรียมการเพื่อแกล้ง “บังเอิญ” เจอเธอ เช่น ถ้าตอนแรกคุณเจอเธอที่สวนสุนัข ก็ให้พาสุนัขไปเดินเล่นที่นั่นเป็นประจำจนกว่าคุณจะเจอเธออีกครั้ง อย่าทำให้ผู้หญิงรู้สึกอึดอัดด้วยการทำตัวเป็นเจ้าเข้าเจ้าของ ตามเธอไปทุกที่ หรือพยายามชวนเธอคุยเรื่องที่ไม่เหมาะสม ให้พื้นที่ส่วนตัวแก่เธอที่จะปูทางไปสู่ความสัมพันธ์ในอนาคต
ระบุเกณฑ์ของคุณ. ออกไปเจอโลก. ลองทำกิจกรรมใหม่ๆ. เปิดใจให้กับกลุ่มคนต่างๆ. คบเพื่อนผู้หญิง. บอกให้คนอื่นรู้ว่าคุณกำลังหาแฟนอยู่. เข้าเว็บไซต์หาคู่ออนไลน์. เข้าร่วมนัดบอด. มั่นใจในตัวเอง เป็นตัวของตัวเอง ใช้ชีวิตที่ดีต่อสุขภาพ. ใช้เวลากับเพื่อนๆ. เข้าหาเธอในเวลาและสถานที่ที่เธอรู้สึกผ่อนคลาย. อัธยาศัยดีและมีอารมณ์ขัน ชมเธอ. เรียกชื่อเธอ. อย่าให้โอกาสที่จะถูกปฏิเสธขัดขวางคุณ. อย่าทำตัวกลวง. พยายามพูดคุยกับเธอมากกว่าหนึ่งครั้ง. อย่าทำตัวน่าขนลุกหรือสิ้นไร้ไม้ตอก.
https://www.wikihow.com/Find-a-Girlfriend https://www.wikihow.com/Find-a-Girlfriend https://www.wikihow.com/Find-a-Girlfriend https://www.wikihow.com/Find-a-Girlfriend
Finding Potential Girlfriends Asking for Help in Finding a Girlfriend Improving Yourself Talking With Potential Girlfriends